钦定古今图书集成/理学汇编/字学典/第007卷 > 《王应电同文备考》 > 《序》
## 钦定古今图书集成/理学汇编/字学典/第007卷 > 《王应电同文备考》 > 《序》

道也者，文之体；质也；文也者，道之神；用也；六书也者，
文之辀。轴乎？溥之宣教明化，远之垂后宪前。故曰“王
政之始，经艺之本也。”粤昔大猷之时，气化纯完，文字
阐扬，于是经恒明而政日休。自时厥后，气化漓而文
字舛，六籍散而治教庞。盖文字之兴衰，实与造化相
为倚伏，故圣者作之，明者述焉，昭代之所隆，而否德
之所略也。自有《书契》以来，仓颉古文，判洪濛而开之
者也。意融而理胜，文约而义该，明如日星，贲如草木，
易而易知，简而易从矣。历帝王而降，礼制至周始备，
器法皆古所未有，故字亦多古文之所无，史籀变为
大篆，字学中不可阙焉者也。锺鼎多出于三代之季，
良庸真赝，不可复别，取二三册而已。小篆非圣王是
师，以六国之所擅作者，参以己见，画皆如箸，以便笔
札，《六书》之体于是大坏。至又变而隶、而楷，而草，存者
几希矣。自是以来，虽或以篆名家，皆子孙于李斯者
也。或宗古文而真妄杂焉，至以私意作为奇巧，或欲
布置以为齐整，夸纰者传讹以为博，滞陋者执守以
为经，而其义不可复寻矣。今欲厘正之，苟复循末世
支离之迹，与之秤量较计议论，不愈烦，去道不愈远
哉？故欲究作者之意，必尽解前人之缚，而后可与言
也。夫三才万物，靡不有形象。形也者，肖其形而识之。

日。月：星。云：水。火。《山》。石，

此字学之本也。其涉于影响思虑之所及而不可以
形传也，则以其形而反仄增损，或重叠配合。

反人为，为。《仄山》为。《田为》。增：“木为本，末囗为。”损木为“月为夕”，重从。屾沝叠品。芔茻配。合。为。木为？

于形不类，而意则可通，或配他文成字。

土受昜明曰“场。” 心思成相曰“想。” 凡动虫生为风。禾味入口为“和。”

故曰：“会意”也。天地，气化也，神而不有，万物，丛生也，蠢
而无为。裁成天地，曲成万物，惟人而已。故“酢”万变，
纷纭百虑，孰非事也？以形以意，合数文而为经纶之
象。

从。又持肉干示，为祭事从。又持弓矢，为射事从。哭亡为事从目加木，为相度之事，

故曰“处事”，谓以人处事。又曰“指事”，谓指人之事，即古
语象事之谓也。书法有限而物类无穷，字乌能尽之
哉！主一字之形而以他字之声合之，因其形之同而
知为是类，因其声之异而知为是物是义。

《雨而从》，路廷林亏之声，则为露霆霖雩日而从。乡，历京之声，则为“曏历景”，

故曰“形声。”

霰之从散，雺之从矛。昨之从“乍” ，“映” 之从央。

非本声而谐之，故又曰“谐声也。”夫声出于天，或有馀
焉，或不足焉。声之有馀也一义而各为一声，不能声
为之制字也，故以一字而转为数声。

正转平，中转去，辟君也；转“僻” ，譬辟避四声。“穴” ，卧器也。转去声，又“淫” 、“沈” 、“鸩” 三声。

《转注》之谓也，声之不足也，一声而或兼数义，不能义
为之制字也，故以一字而借为数义。

《风气》也，借风俗；“夷” ，“东夷” 也，借“平” ，又借伤能。“兽也” ，借才能之；“草” 盛长也，借“往” ，又借语词。

假借之谓也。前人之论，虽各有发明，但不无得失。且
《六义》人之所常言也；三母则人之所未讲也。故画母
有十，虽体有万变，不能违也。字母二百四十，子孙相
仍，至不能生而止；虽字以万计，不能遗也。声母二十
八，交错于字母之中，虽声以万计，亦不能外也。自本
而该末，挈之如珠联网布；溯流而还源，理之如攻玉
捕亡，用甲勾乙，损盈益亏，刊俗而复古，定一而同归。
故知三母可以制字，明六义可以释经。六义之未定，
三母之不讲，又何《六书》之云？且夫结字有主客，笔势
有逆顺，画有清浊奇正，体有向背动静。故天文多圆烂然一天星斗；地理多方，宛如大地山河。人道统成，
参于俯仰动植。玉箸施于数目，其画“直；科斗施于主
点，其画单；鸟兽动而草木植，取用于鸟迹柳叶也；服
食居器，变动流行，化裁于锺鼎诸文也。”其类有八，书
法亦异。考于古文，有润色而无造作，验之人心，有融
释而无阻碍。电盖窃取之矣。后有觉者，欲知其方，曰：
“法天也，崇古也，致虚也，研几也，穷神也。天则开而我
不与，古则因而我无”作，虚则待其露而不先，机则成
其能而不惰，神则天机流行，莫知其所以然而然也。
可以与于斯义矣。昔者周公尝设其官曰“谕书名矣”，
见于行事，故弗存也。孔门尝载诸言曰：“书同文矣，无
王者作，故弗为也。”我太祖高皇帝操三重之柄，兼尊
征之善，尝命儒臣为《正韵》矣，但日不暇给，间以小篆
正楷书之讹，而未尝以古文正小篆之谬。且严于章
奏，而略于经史，古今刀笔之吏，或所玩习，而经学士
大夫多不识知。今上嗣位，五星聚室。夫室，天子之北
宫也，壁实附之，为文书之秘府，而五星聚焉，非天将
兴起斯文之兆欤？故今三才之义，幽隐毕扬，而文字
之书，明习者众。愚也生值其时，化机自中，光不容掩，
流不能塞，撰述成书。然而病困之馀，功不逮识，指归
未竟。昔汉武中兴，大协音乐，而未谐厥成。倪宽云：“天
子建中和之极，兼总条贯，金声而玉振之，遂一取裁
于帝。六书之旨，其必有待于天皇考文而折衷之哉！”
因题曰《同文备考》云。